Heiłoṅċiaṅ 黑龙江, Hēilóngjiāng 2010 El el ze una provinsa de ła Cina nordoriental. Ła se kata inte ła Mancuria setentrional, so un teritorio parte de el basin de el fiume Amur. El ze in bona parte montañozo, fata ecesion par el sentro. Oltre ke el Amur ło atraversa i fiumi Songhua, Nèn e Mudan, so afluenti. Se rikorda el Łago Šiṅkai a el konfin ko ła Rusia. El clima el ze kontinental umido, a nord el pasa a subartego. Łe sità pì inporatanti łe ze el kaołogo Harbin, Daciṅ, Cicihar e Mudanjiaṅ. Se koltiva soja, mais, gran, biete da sukaro, łin e jirasołi; se ałeva kavai e vake. Inportante ze el desfrutamento de łe foreste a nord. Ge ze zasimenti de fero e petrołio. Se kata industrie petrolkimege, del łeño, mekanege e ałimentari.